open-index/open-wikipedia-markdown huggingface dataset:
Klaipėdos duona

**Bendrovės „Klaipėdos duona“** – kepykla, įkurta 1977 m.

Mechanizuota kepykla Klaipėdoje veikė jau 1832 m. Šiuo metu bendrovėje kepama apie 180 rūšių kepinių. Duonos iškepama 30 rūšių, 80 – įvairių duonos, pyrago, konditerijos gaminių. Per metus pagaminama apie 15 000 t produkcijos. Bendrovėje dirba per 400 darbuotojų. Dirbama pagal įdiegtą kokybės vadybos sistemą ISO 9001:2008.

Naudojant tradicinę duonos tešlos ruošimo technologiją, gamyba trunka apie 24 val. Pagal tradicinę technologiją ruošiamai duonai nenaudojami konservantai bei kiti maisto priedai.

## Apdovanojimai
* "Klaipėdos plikyta“ duona apdovanota Lietuvos pramonininkų konfederacijos „Lietuvos metų gaminys‘ 2000“ ir „Lietuviškos prekės 2000“;
* Apvalūs vaflių lakštai – „Lietuvos metų gaminys‘ 2005“ aukso medaliais;
* Duona „Palanga močiučių“ konkurse „Geriausia lietuviška duona“ įvertinta dviem apdovanojimais – už tradicijų puoselėjimą bei pripažinta geriausia 2008 metų šviesia duona;
* 2008 m. „Klaipėdos plikyta“ duona gavo antrą aukso medalį „Lietuvos metų gaminys‘ 2008“.

## Šaltiniai

* http://www.duona.com/lt/kontaktai
Balstogės Visų Šventųjų cerkvė

**Balstogės Visų Šventųjų cerkvė** () – cerkvė esanti Balstogės mieste, *ul. Władysława Wysockiego 1* gatvėje. Cerkvė priklauso Balstogės Visų Šventųjų stačiatikių parapijai. Cerkvė pavadinta Visų šventųjų garbei. Cerkvė buvo pastatyta miesto stačiatikių kapinėse 1892–1894 metais. 1987 m. rugpjūčio 3 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Podlaskie - Białystok - Białystok - Wysockiego 1 - cerkiew Wszystkich Świętych - tył.JPG


## Nuorodos

* Cerkvės nuotraukos ;
* Cerkvės istorija (lenk.) ;
* Palenkės vaivadijos saugomų istorijos paminklų sąrašas (lenk.).
Jarosław Kaczyński

**Jaroslavas Aleksandras Kačinskis** (, g. 1949 m. birželio 18 d. Varšuvoje) – lenkų politikas, partijos Teisė ir Teisingumas kūrėjas, buvęs Lenkijos Ministras pirmininkas. 2010 m. žuvusio Lenkijos prezidento L.Kačinskio brolis dvynys.

## Biografija
1968 m. baigė Varšuvos universiteto Teisės fakultetą, 1971 m. čia apsigynė magistro, o 1976 m. – daktaro laipsnį. Dirbo Mokslo politikos institute, Varšuvos universiteto Baltstogės skyriuje.

Politinę karjerą pradėjo 1970 m. opoziciniame „Darbininkų apsaugos komitete“, vėliau veikė „Solidarumo“ profsąjungoje, 1989–1990 m. redagavo savaitraštį „*Tygodnik Solidarnosc*“

1989 m. J. Kačinskis pagal „Pilietinės parlamentinės partijos“ (*Obywatelski Klub Parlamentarny*) sąrašą buvo išrinktas Lenkijos Senato nariu. 1990–1992 m. buvo prezidento Lecho Valensos kanceliarijos vadovas. 1990 m. įkūrė partiją „Centro jėgų susitarimas“ (*Porozumienie Centrum*) ir iki 1998 m. jai vadovavo.

1991–1993, ir nuo 1997 m. – Lenkijos Seimo narys.

2001 m. balandžio mėn. kartu su broliu Lechu įkūrė partiją „Teisė ir Teisingumas“ (*Prawo i Sprawiedliwosc, PiS*). Tų pačių metų rudenį vykusiuose rinkimuose partija gavus 9,5 % balsų, J.Kačinskis tapo frakcijos vadovu Seime, o 2003 m. – partijos vadovu. Partija 2003 m. rugsėjo mėn. laimėjo Seimo rinkimus, surinkusi 26,99 % balsų.

Nuo 2006 m. liepos 14 d. iki 2007 m. lapkričio 9 d. J.Kačinskis buvo Lenkijos Ministras pirmininkas.

Po brolio žūties 2010 m. birželio mėn. vykusiuose Lenkijos prezidento rinkimuose užėmė antrąją vietą, surinkęs 36,46 proc. balsų. Prezidentu tapo Seimo pirmininkas Bronislavas Komorovskis.

## Papildoma informacija
* Jaroslavas buvo 45 minutėmis vyresnis už savo brolį dvynį Lechą.
* Kartu su broliu vaikystėje nusifilmavo pagrindiniuose vaidmenyse kino filme „Apie du tokius, kurie pavogė mėnulį“ (*O dwoch takich, co ukradli ksiezyc*).
* 1981 m. Lenkijoje įvedus karinę padėtį, buvo suimtas tik Lechas Kačinskis, nes dvi vienodos pavardės ir ta pati gimimo data areštuojamųjų sąraše buvo palaikyta klaida.

## Šaltiniai
Krinočkos Šv. Brolių Makabėjų cerkvė

**Krinočkos Šv. Brolių Makabėjų cerkvė** () – medinė cerkvė, esanti *Krinočkos* gyvenvietėje, 3 km į rytus nuo Hainuvkos. Cerkvė priklauso Dubinų Švč. Mergelės Marijos Dangun Žengimo parapijai. Cerkvė pastatyta 1846 metais.


Vaizdas:Krynoczka cerkiew.JPG
Vaizdas:Hajnowka-krynoczka-1.JPG


## Nuorodos

* Parapijos tinklalapis (lenk.) ;
* Aprašymas apie cerkvę (lenk.).
Seniavos kapinės

**Seniavos kapinės** – veikiančios kapinės Seniavos pl. 62 A, Seniavoje, Kauno miesto savivaldybėje. Kapinių užimamas plotas  – 10,6 ha. Jų teritoriją iš pietų pusės riboja gilus Sąnašos upelio slėnis. Kapines eksploatuoja Kauno miesto savivaldybės įmonė „Kapinių priežiūra".

Kapinių šiaurės vakarinėje dalyje įrengtas Lietuvos karo lakūnų memorialas, įrašytas Lietuvos Respublikos kultūros paveldo registre (mc 11397, registro kodas L 1011P). Į šias kapines apie 1960 m. buvo perkelti lakūnų palaikai iš miesto senųjų kapinių Vytauto prospekte.

## Kapinėse palaidoti

* inžinierius Jonas Boruta
* botanikas Aloyzas Ramunis Budriūnas
* tarpukario politikas Jonas Diržys
* Kovo 11 akto signataras Balys Gajauskas
* žurnalistas Stasys Jameikis
* knygų leidėjas Antanas Kniūkšta
* rezistentas, signataras Liudvikas Simutis
* karo lakūnas ltn. Bronius Norkus

## Šaltiniai
Romanas Širokovas

**Romanas Nikolajevičius Širokovas** (*Роман Николаевич Широков*; g. 1981 m. liepos 6 d.) – Rusijos futbolininkas, rungtyniavęs besiginančiojo saugo pozicijoje. Ilgametis Sankt Peterburgo „Zenito“ klubo žaidėjas.

Per savo karjerą Širokovas rungtyniavo daugelyje Rusijos klubų, tačiau 2008 m. tapo „Zenit“ nariu, ir jame praleido 6 metus.

Rusijos rinktinėje Širokovas debiutavo 2008 m., varžybose prieš Rumuniją.

## Laimėjimai
;Zenit
* Rusijos Premjer lyga: 2010 m.
* Rusijos futbolo taurė: 2010 m.

## Dalyvavimas čempionatuose

|}

## Išnašos

## Nuorodos
*
Václav Pilař

**Vaclavas Pilaržas** (*Václav Pilař*; g. 1988 m. spalio 13 d.) – Čekijos futbolininkas, saugas.

## Karjera

Karjerą pradėjo FC Hradec Králové. Po sėkmingo sezono paskolintas Plzenio „Viktoria“ klubui. 

2012 m. persikėlė į Vokietiją. Priklausė VfL Wolfsburg, tačiau nuomos pagrindais rungtyniavo kituose klubuose: 2013 m. paskolintas SC Freiburg, o vėliau perleistas Viktoria Plzeň.

Nuo 2015 m. priklausė FC Viktoria Plzeň. 2018 m. nuomos pagrindais perleistas FC Slovan Liberec. 

2018 m. pasirašė sutartį su SK Sigma Olomouc. Nuo 2020 m. rungtyniavo FK Jablonec. 2022 m. persikėlė į FC Viktoria Plzeň. Nuo 2023 m. priklausė FC Hradec Králové.

## Rinktinė
2011 m. debiutavo nacionalinėje komandoje.

## Dalyvavimas čempionatuose

|}

## Išnašos

## Nuorodos
* 
*
Jonas II Aragonietis

**Jonas II Aragonietis** (minimas kaip Netikintysis ar Didysis, 1398 m. birželio 29 d. - 1479 m. sausio 20 d.) buvo Aragono karalius 1458 - 1479 m., Navaros karalius žmonos teise, o vėliau pats 1425-1479 m. Jis buvo Ferdinando I ir Eleonoros Albukerkės sūnus. Jis laikomas vienu įsimintiniausių ir nesąžiningiausių XV a. karalių.

## Biografija

Jonas II gimė Medina del Campo.

Jaunystėje jis buvo vienas iš Aragono princų, kurie dalyvavo neramumuose Kastilijoje Jono II Kastiliečio valdymo metuose. Iki gyvenimo vidurio jis buvo brolio ir pirmtako Alfonso V generolas, kurio valdymo metais jis buvo Italijoje. Senatvėje jis be valiovos kovojo su savo Aragono ir Katalonijos pavaldiniais, Prancūzijos karaliumi Liudviku XI ir rengė sūnaus Ferdinandas II Katalikas|Ferdinando ir Izabelė I|Izabelės I vestuves, kad būtų suvienyta Kastilija ir Aragonas į Ispanijos karalystę.

Jonas II iš pradžių vedė Blanšą Navarietę iš Evre dinastijos. Kaip jos vyras jis tapo Navaros karaliumi, o po jos mirties 1441 m. karaliavo vienas. Jų santuokoje gimė  Karolis Navarietis, pramintas Vianos princu, būsimas Navaros karalius. Jonas II apie sūnų kalbėjo su pavydu, o kai vedė antrą žmoną Juana Enríquez pradėjo ir nekesti, nes naujoji pamotė kurstė nesantaiką. Jonas II bandė atimti iš sūnaus teisę būti jo atstovu, kai nėra paties karaliaus. Jo sūnų gynė aragoniečiai, tad Jonui II teko atsisakyti planų antrąją žmoną padaryti generole-leitenante ir jo atstovę.

Po to sekė ilgas ir permainingas Navaros pilietinis karas, kuris baigėsi tik po staigios Viano princo mirties 1461 m. Įtariama, kad jį nunuodijo pamotė. Katalonai, gedėdami princo ir turėdami savų nuoskaudų, sukilo prieš Joną II. Paskutiniai gyvenimo metais jis kovojo su katalonų pretendentais į sostą. Jis buvo priverstas atiduoti Rusijoną Prancūzijos karaliui.

Senatvėje Jonas II apako dėl kataraktos, bet jį pagydė žydas gydytojas Abiathar Crescas. Katalonų sukilimas buvo nuslopintas 1472 m., bet karas su Prancūzijos karaliumi tęsėsi iki Jono II mirties 1479 m. Jo įpėdiniu tapo Ferdinandas, kuris jau buvo vedęs Izabelę.

## Išnašos

## Nuorodos

|-

|-

|-
Akuotuotasis alavijas

* *Aloe longiaristata*

**Akuotuotasis alavijas** (*Aloe aristata*) – plėnūninių šeimos augalų rūšis auganti Pietų Afrikoje ir aplinkinėse valstybėse. Tai bestiebis, pjūkliškais mėsingais lapais augalas. Jo žiedai turi daug nektaro todėl pritraukia daug paukščių, bičių ir vapsvų. Kai nežydi labai panašus į juostuotąją avortiją (*Haworthia fasciata*) todėl jie dažnai painiojami.
Balstogės Farnos kapinės

**Balstogės Farnos kapinės** () – vienos iš seniausių katalikų kapinių Balstogės mieste. Kapinės įkurtos apie 1886 metus. 1888 m. kapinėse buvo pastatyta *Jėzaus Kristaus Išganytojo* koplyčia. Kapinėse yra *Ellert*, *Kucharski*, *Kośc*, *Wieczork*, *Kitszel*, *Malinowski*, *Zbirochowski-Kośc* šeimų mauzoliejai. Taip pat čia palaidoti 1920 m. ir 1939 m. nuo bolševikų ir vokiečių žuvę kareiviai.


Vaizdas:Podlaskie - Białystok - Białystok - Raginisa 8 - cm Farny - kościół Chrystusa Zbawiciela - Front;daleko.jpg|Jėzaus Kristaus Išganytojo koplyčia
Vaizdas:Podlaskie - Białystok - Białystok - Raginisa 8 - cm Farny - groby01.jpg
Vaizdas:Podlaskie - Białystok - Białystok - Raginisa 8 - cm Farny - groby02.jpg
Vaizdas:Cmentarz_farny_Wiki_Loves_Monuments_2011_pl_zabytek_PD_658_gmina_Białystok.jpg
Vazario koridorius

**Vazario koridorius** (it. *Corridoio vasariano*) – apie 1 km ilgio pakelto tipo tiltas, perėjimas Florencijoje, jungiantis Vekjo rūmus su Piti rūmais, kerta Arno upę Ponte Vecchio (senuoju) tiltu. Dalis statinio priklauso Uficių galerijai. Koridoriaus lankymas yra ribotas (pora dešimčių lankytojų per parą).

## Istorija

Statinys buvo pastatytas per 5 mėnesių laikotarpį 1564 m. pagal architekto Džordžo Vazario projektą (iš to ir jo pavadinimas). Koridorių užsakė Toskanos kunigaikštis Kozimas I Medičis, manoma, jo sūnaus Frančesko ir Joanos Austrijietės vestuvių proga. Kita vertus, juo kunigaikštis galėjo netrukdomas judėti tarp savo dviejų rezidencijų, Vekjo ir Piti rūmų.

1939 m. Benitas Musolinis liepė praplatinti koridoriaus langus tam, kad galėtų matyti geresnį vaizdą į Arno upę susitikimo su A. Hitleriu metu. 1973 m. Vazario koridorius buvo restauruotas ir atidarytas publikai. Šiuo metu dalis Vazario koridoriaus priklauso Uficių galerijai ir jame įrengta galerijai priklausanti žymių dailininkų autoportretų ekspozicija. Viso, su autoportretais, koridoriuje yra apie 1000 paveikslų. 1993 m. gegužės 26 d. šalia Uficių galerijos sprogus automobilyje padėtai bombai žuvo 5 žmonės, nukentėjo ir Vazario koridorius.

## Vazario koridoriaus kelias


Image:Vasari Corridor 1.JPG | Išėjimas iš Vekjo rūmų į Uficių galeriją
Image:"Ein Meisterwerk mittelalterlicher Ingenieurskunst. 08.jpg| Koridorius išeina iš Uficių galerijos (dešinėje) ir kerta Arno upę *Ponte Vecchio* tiltu
Image:Santafelicita.jpg | Praeina pro Santa Felicita bažnyčios fasadą
Image:Boboli, corridoio vasariano.JPG| Atėjimas į Piti rūmus


## Taip pat skaitykite

* Uficių galerija
* Giorgio Vasari
* Kozimas I Medičis
Sūri lakrica

**Sūri lakrica** arba **salmiaki** – lakricos rūšis su salmiaki įdaru. Šis konditerinis gaminys dažnas Šiaurės šalyse, Beniliukso šalyse, Šiaurės Vokietijoje, taip pat Nyderlanduose, Baltijos šalyse.

Amonio chloridas sūriai lakricai suteikia kandų, sūrų skonį, kuris apibūdinamas kaip „nutirpinantis liežuvį“ ir „beveik geliantis“. Sūri lakrica yra išskirtinio skonio, prie kurio reikia priprasti, todėl žmonėms nepažįstantiems amonio chlorido skonio sūri lakrica gali būti fiziškai neįveikiama. Sūri lakrica dažniausiai yra juodos arba tamsiai rudos spalvos, rečiau – baltos, pilkos, gali būti minkšta arba kieta ar trapi. Augalinė anglis šiame produkte naudojama kaip dažiklis. Sūri lakrica naudojama kaip skoninė sudedamoji dalis kituose produktuose, kaip leduose ar alkoholiniuose gėrimuose.

## Istorija

Žodis *salmiak* arba *salmiakki* kildinamas iš lotynų kalbos žodžio *sal ammoniacus*, reiškiančio „Amono druska“. „Amonas“ minimas todėl, kad senovės graikai amonio chloridą aptiko Amono šventykloje, Sivos oazėje. Žodis *[[amoniakas]]* yra tos pačios kilmės. Amonio chloridas buvo naudojamas kaip atsikosėjimą lengvinantis vaistas. Suomių rašytojas Jukas Anala (suom. *Jukka Annala*) teigia, jog sūri lakrica buvo pradėta gaminti vaistinėse, kaip vaistas nuo kosulio. Kur ir kada pirmą kartą buvo sujungta lakrica ir amonio chloridas, norint išgauti sūrią lakricą, neaišku, tačiau jau 1930 m. ji buvo pardavinėjama Suomijoje ir Norvegijoje kaip saldumynas.

## Rūšys
Skirtingose kalbose sūri lakrica vaidinama „salmiaki lakrica“ (), arba tiesiog „sūri lakrica“. Sūri lakrica dažniausiai yra juodos arba tamsiai rudos spalvos, rečiau – baltos, pilkos, gali būti minkšta arba kieta ar trapi. Augalinė anglis šiame produkte naudojama kaip dažiklis. Be amonio chlorido į sūrią lakricą dedama ir kitų stiprių skoninių medžiagų, kaip valgomoji druska ar pipirai, kaip turkiškų pipirų saldainiuose. Vokietijoje yra sūrios lakricos rūšis, kuri, norint suteikti sidabrinį atspalvį, apibarstoma metalo pudra, nuo jos saldainis tampa laidus elektrai. Dažniausiai sūrios lakricos saldainiai gaminami deimanto formos. Deimanto forma sūrios lakricos saldainiams yra tokia tipinė, jog suomių kalboje žodis „salmiakki“ kartais gali reikšti deimanto formą, o ne patį saldainį.

## Kitas pritaikymas
Sūrios lakricos skonio būna ne tik saldainiai, tačiau ir degtinė, šokoladas, samanė, ledai, kolos gėrimai, švediškas kramtomasis tabakas (*[[snusas]]*), ir netgi mėsa.

## Šaltiniai
Manuel Neuer

**Manuelis Nojeris** (*Manuel Neuer*; g. 1986 m. kovo 27 d.) – Vokietijos futbolininkas, rungtyniaujantis vartininko pozicijoje. Bayern München klubo žaidėjas.

Karjerą pradėjo gimtojo Gelzenkircheno miesto klube „Schalke 04“. 2008 m. jis šiame klube turėjo labai gerą sezoną – žaidė visose Bundeslygos rungtynėse, puikiai pasirodė UEFA Čempionų lygoje. 2011 m. Nojeris už 22 mln. eurų perėjo į „Bayern“ klubą (tai buvo antras brangiausias visų laikų vartininko perėjimas). Žaidėjas sudarė 6 metų sutartį. 2019–2020 m. Čempionų lygos sezone su FC Bayern München tapo čempionu.

Manuelis Nojeris Vokietijos rinktinėje debiutavo 2009 m., varžybose prieš Jungtinius Arabų Emyratus. Mirus Robertui Enkei bei gavus traumą Renė Adleriui, Nojeris 2010 m. pasaulio čempionate tapo pagrindiniu Vokietijos vartininku.

## Laimėjimai
;Schalke 04
* Vokietijos futbolo taurė: 2010–11 m.
* Vokietijos futbolo lygos taurė: 2005 m.

;Bayern München
* Bundesliga: 2012-13 m., 2013-14 m., 2014–2015 m., 2015–2016 m., 2016-17 m., 2017-18 m., 2018-19 m., 2019–2020 m.
* UEFA Čempionų lyga: 2012–13 m., 2019–2020 m.

;
* UEFA Europos U-21 čempionatas: 2009 m.
* 2014 m. pasaulio futbolo čempionatas

;Asmeniniai
* Geriausias Bundeslygos vartininkas: 2007 m.
* Bundeslygos metų žaidėjas: 2011 m.

## Dalyvavimas čempionatuose

|}

## Išnašos

## Nuorodos
* 
*
Zanzibaras (miestas)

**Zanzibaras** () – sostinė ir didžiausias Zanzibaro (Tanzanija) miestas. Įsikūręs vakarinėje Zanzibaro archipelagui priklausančioje Ungudžos salos pakrantėje, maždaug priešais kitoje Zanzibaro kanalo pusėje esantį Dar es Salamo miestą. Miestas taip pat yra ir Vakarinio Zanzibaro regiono centras.

Yra uostas (eksportuojami kvapnieji gvazdikmedžiai ir jų aliejus, kopra, citrusai) bei oro uostas.

## Architektūra
Miestas skirstomas į dvi dalis – „Akmeninį miestą“ ir *Ng’ambo* (pažodžiui reiškia „Kita pusė“). Šias dvi sritis istoriškai padalino upelis, o šiandieną jų ribas skiria plati gatvė, pavadinta *Upelio keliu*. Akmeninis miestas yra istorinis Zanzibaro centras, buvusi Zanzibaro sultonato sostinė; dėl unikalaus architektūros ir kultūros paveldo 2000 m. įtrauktas į UNESCO pasaulio paveldo sąrašą. Dauguma pastatų nedideli, 2–3 aukštų, plokščiais stogais, statyti iš koralų akmenų. Jų kiemus juosia aukštos tvoros, miestelio gatvelės siauros, išraizgytos labirintais.

Yra mečetė, Arabų fortas (buvę Sultonų rūmai), XIX a. europietiško tipo pastatai: anglikonų, katalikų bažnyčios, nacionalinis muziejus.

*Ng’ambo* apima daug didesnę, moderniais kvartalais apstatytą teritoriją, kuri po Zanzibaro revoliucijos kūrėsi aplink Akmeninį miestą.

## Istorija
Miesto teritorijoje pirmą kartą apsigyventa XVI a. Tuomet tai buvo vergų prekybos centras. 1840–1856 m. valdant sultonui Sa'id ibn Sultan buvo Omano imperijos sostinė.


Image:Door - Stone Town-6.jpg|Akmeninis miestas
Image:Zanzibar StoneTown.png|Zanzibaras iš oro
Image:Stone Town, Zanzibar-2.jpg|Anglikonų bažnyčia
Image:Sultan palace, Zanzibar.jpg|Sultono rūmai
Vaizdas:Urban blight at the Michenzani housing project, Zanzibar town, Tanzania.jpg| Su VDR pagalba pastatyti stambiaplokščiai namai


## Šaltiniai
Zanzibaro kanalas

**Zanzibaro kanalas** () – sąsiauris, skiriantis Ungudžos (taip pat žinoma kaip Zanzibaras) salą nuo žemyninės Tanzanijos. Sąsiaurio ilgis siekia 120 km, plotis 30–40 km, gylis įvairuoja nuo 10–50 m (centre) iki kelių šimtų metrų į šiaurę bei į pietus. Senovėje kanalas buvo žymiai seklesnis (paskutinio ledynmečio metu bendras gylis buvo apie 120 m mažesnis).

Kelią link pietinio įplaukos kanalo nurodo švyturys, esantis Ras Kanzi kyšulyje žemyninėje Tanzanijoje, 22 km į pietus nuo Dar es Salamo miesto.

## Šaltiniai
Mario Gómez

**Marijus Gomesas** (*Mario Gómez*; g. 1985 m. liepos 10 d.) – ispanų kilmės Vokietijos futbolininkas, puolėjas.

## Karjera
Karjerą pradėjo 2003 m. VfB Stuttgart. 2005 m. tapo pagrindinės komandos nariu, o 2006–2007 m. – vienu rezultatyviausių Bundeslygos žaidėjų. Kitame sezone jis įmušė 19 įvarčių per 25 varžybas ir nusileido tik Lukai Toniui. 

2009 m. Gomesas už 30-35 mln. eurų perėjo į „Bayern“ klubą, pasirašė su juo 4 metų kontraktą, vėliau jį pratęsė iki 2016 m.

## Rinktinė
Vokietijos rinktinėje debiutavo 2007 m., rungtynėse prieš Šveicariją.

## Laimėjimai

;VfB Stuttgart
* Bundeslyga: 2006–07 m.

;Bayern Munichbuvęs
* Bundeslyga: 2009–10, 2012-13 m.
* Vokietijos futbolo taurė: 2009–10 m.
* Vokietijos futbolo supertaurė: 2010 m.
* UEFA Čempionų lyga: 2013 m.

;Asmeniniai
* Bundeslygos rezultatyviausias žaidėjas (28 įvarčiai): 2011 m.
* Vokietijos metų futbolininkas: 2007 m.

## Dalyvavimas čempionatuose

|}

## Išnašos

## Nuorodos
*
Sami Khedira

**Samis Chedira** (*Sami Khedira*; ; g. 1987 m. balandžio 4 d.) – tunisiečių kilmės Vokietijos futbolininkas, saugas. 

## Karjera
Nuo 2015 m. atstovavo Juventus klubui.

Karjerą pradėjo gimtojo Štutgarto miesto klube „VfB Stuttgart“, kurio jaunimo komandoje treniravosi. 2010 m. už nežinomą sumą perėjo į „Real Madrid“.

## Rinktinė
Vokietijos rinktinėje debiutavo 2009 m., rungtynėse prieš Pietų Afriką. 

2010 m. pasaulio čempionate, varžybose dėl 3 vietos, įmušė pergalingą įvartį į Urugvajaus vartus.

## Pasiekimai
;Stuttgart
* Bundeslyga (1): 2006–07 m.

;Real Madrid
* La Liga (1): 2011–12 m.
* Copa del Rey (1): 2010–11 m.

;
* UEFA Europos U-21 čempionatas: 2009 m.
* 2014 m. pasaulio futbolo čempionatas

## Dalyvavimas čempionatuose

|}

## Išnašos

## Nuorodos
*
Zanzibaro salynas

**Zanzibaro salyną**, arba vadinamąsias **Prieskonių salas** (taip pat dar žinomos kaip **Kvapiosios salos**) sudaro keletas salų, salelių ir atolų, išsidėsčiusių 30 km nuo Rytų Afrikos krantų, Indijos vandenyne. Didžiausios salos – Ungudža (taip pat vadinama Zanzibaru; administracinis centras), Pemba ir Mafija. Salyno teritorija apima apie 3 067 km² plotą, didžiausia salyno altitudė – 130 m. Salas supa koraliniai rifai, sudarantys lagūnas. Salų pakrantėse gausu pusiasalių ir užutėkių. 1 022 555 gyventojų (2002 m. duomenys).

Daugiausiai auginami kvapnieji gvazdikmedžiai, ryžiai ir kokosai. Rytinės salų pakrantės netinkamos augalininkystei, dėl menko koralinio dirvožemio sluoksnio, kuriame plyti tik savanų plotai.

Dauguma salyno administraciškai priskiriama pusiau autonominiam Zanzibaro regionui. Mafijos sala ir ją supančios salelės priklauso Pvani regionui.

Kitos didesnės salos: Tumbatu, Čangu (Kalėjimo) sala, Bavė, Čumbė, Čapvanis, Mnemba ir Misalis.

## Šaltiniai
Balstogės Hasbacho rūmai

**Balstogės Hasbacho rūmai** () – Balstogės pramonininko, vokiečio Erwin Hasbach rūmai, esantys *ul. Dojlidy Fabryczne 23* gatvėje.

## Istorija

Rūmai buvo pastatyti XIX a. aštuntajame dešimtmetyje. 1905–1907 m. perstatyti neorenesansiniu architektūros stiliumi. Po I pasaulinio karo šalia rūmų buvo įkurta medienos apdirbimo gamykla. Rūmų viduje išlikusios autentiškos krosnys ir židiniai. Prie rūmų taip pat buvo medienos apdirbimo gamyklos pastatai, kurie per karą, 1944 m. sudegė. Tais pačiais metais *Hasbachų* šeima pasitraukė į Vokietiją, po jų išvykimo rūmuose buvo įkurta politinių kadrų mokykla. Vėliau rūmuose gyveno gamyklos darbuotojai, veikė įvairios visuomeninės organizacijos. Šiuo metu rūmuose ir toliau veikia čia įsikūrusios visuomeninės ir valstybinės įstaigos.


File:Białystok, zespół pałacowy Hasbacha, XIX-XX, 0001.jpg|
Vaizdas:Pałac Hasbacha 2.jpg
Vaizdas:Pałac Hasbacha 3.jpg
Vaizdas:Pałac Hasbacha 4.jpg
Balstogės žydų kapinės

**Balstogės žydų kapinės** () – iš viso iki II pasaulinio karo Balstogės mieste buvo keturios žydų kapinės. Seniausios žydų kapinės *ul. Kalinowskiego* gatvėje buvo įkurtos 1760 metais. Paskutiniai laidojimai šiose kapinėse vyko 1890 metais. Per II pasaulinį karą kapinės buvo sunaikintos. Kitos kapinės *ul. Bema* gatvėje buvo įkurtos 1830 m. prasidėjus choleros epidemijai, paskutiniai laidojimai vyko 1892 metais. Kapinės *ul. Wschodnia* gatvėje oficialiai buvo įkurtos 1892 m., bet seniausias paminklas pastatytas 1876 metais. Po 1906 m. pogromo prieš miesto žydus čia buvo palaidotos pogromo aukos, kurių atminimui stovi paminklas. Paskutinis laidojimas įvyko 1969 metais. Kapinių plotas 12,5 ha, iš viso yra apie 5,000 paminklų. 1941 m. rugpjūtį *ul. Żabia* gatvėje buvo įkurtos vienintelės Europoje geto kapinės, paskutinis laidojimas vyko 1948 metais.


Vaizdas:Cmentarz żydowski w Białymstoku na ulicy Wschodniej, PN.JPG|Žydų kapinės Wschodnia gatvėje
Vaizdas:Square at former Jewish cemetery in Białystok, Bema street.JPG|Buvusių žydų kapinių vieta Bema gatvėje


## Literatūra
* Przemysław Burchard: Pamiątki i zabytki kultury żydowskiej w Polsce. Warszawa: 1990, s. 58.

## Nuorodos

* Aprašymas apie kapines I (lenk.) 
* Aprašymas apie kapines II (lenk.) ;
* Aprašymas apie kapines III (lenk.).
Saturnas (ežeras)

**Saturnas** () – mažas ežeras Sichote Alinio kalnuose (Primorės krašto Ternejaus rajone).

Ežeras yra kalnagūbrio šlaito pakopoje, maždaug 1100 m aukštyje virš jūros lygio. Ežero skersmuo apie 150 m. Populiarus turistinis objektas. Nuo ežero kranto atsiveria Kemos upės slėnio reginys.

## Nuorodos
* Saturno ežero nuotrauka
* Saturno ežero vieta (palydovinė nuotrauka iš Wikimapia)
Svahilių krantas

**Svahilių krantas** (), seniau vadinamas **Zandžas** (), **Zangibaras** ( – „juodųjų šalis“) – istorinis Afrikos regionas, esantis rytinėje Afrikos pakrantėje, dab. Somalio, Kenijos, Tanzanijos, Mozambiko, Komorų teritorijose. Lotyniškas jo pavadinimas buvo **Zingium**.

## Geografija
Svahilių krantas apima labai siaurą pajūrio ruožą ir pakrantės salas. Iš vakarų šį ruožą natūraliai riboja rečiau gyvenamos ir nederlingos dykumos bei savanos, kurios skyrė nuo žemyno gilumoje klestėjusių kultūrų – Etiopijos civilizacijos, Viktorijos ežero valstybių, Vidurinės Afrikos savanų valstybių.

Šiauriausia jo gyvenvietė – Mogadišas (dab. Somalis). Šiauriau prasideda Somalių krantas (senovės *Barbara*). Pietuose svahilių krantas driekėsi iki natūralios geografinės ribos – Korenteso kyšulio (dab. pietų Mozambikas), ties kuriuo susidaro sudėtingos srovės, yra daug povandeninių uolų, trukdančių praplaukti. Šis kyšulys buvo retai kada kertamas senovės jūrininkų, ir kraštas piečiau jo buvo menkai žinomas.

Teritorija apėmė ne tik pakrantes, bet ir smulkias salas prie pakrančių, tokias, kaip Zanzibaras, Mafija, Pemba, Komorų salos ir kitas.

## Istorija

Senovėje, graikų ir arabų geografijoje, Zandžas sudarė vieną iš Rytų Afrikos pakrantės atkarpų. Į šiaurę nuo jo buvo somalių gyvenama Barbara. Tikrasis Zandžas buvo apibrėžiamas kaip atkarpa nuo Mogadišo šiaurėje iki Panganio (dab. Tanzanija) pietuose. Piečiau buvo Sofalos krantas, kuris driekėsi iki Sofalos gyvenvietės (dab. Mozambikas). Dar piečiau Sofalos buvo neapibrėžtas regionas *Waq-Waq*. Indijos vandenyno vakarinė dalis buvo vadinama Zandžo jūra.

Nuo senovės laikų Zandžas buvo įtrauktas į Indijos vandenyno prekybą, ir vietos gyventojai intensyviai prekiavo su pirkliais iš Arabijos, Jemeno, Indijos. Pagrindinės prekės buvo egzotiškas dramblio kaulas, stručio kiaušiniai, raganosio ragas ir kitos. Nemažą vietą toje prekyboje užėmė ir vergų prekyba. Jos dėka juodaodžiai (zandžai) tarnavo kalifų rūmuose ir IX a. netgi sukėlė garsų zandžų sukilimą.

Prekybos dėka susiformavo mišri Svahilių civilizacija, kuri nesudarė vieningo politinio vieneto, tačiau susidėjo iš keliasdešimt miestų-valstybių. Pirmasis jos klestėjimas buvo IX–XV a., kuomet Svahilių krante įsitvirtino islamas, susiformavo brandi ir turtinga juodaodžių musulmonų (svahilių) kultūra, menas.

XVI a. klestinčius prekybinius sultonatus sunaikino Portugalija, kuri įgijo hegemoniją visame krante. XVII a. didžiąją dalį pakrantės į musulmoniškos kultūros įtaką sugrąžino Omano sultonatas, kurio dėka Svahilių krantas suklestėjo ekonomiškai ir kultūriškai. Galios centras susikoncentravo Zanzibaro saloje, iš kurios buvo kontroliuojamas galingas Zanzibaro sultonatas.

1890 m. Zanzibaro sultonato teritorijas pasidalino Vokietija ir Britų imperija. Kolonijinis pasidalinimas nulėmė dabartinių politinių vienetų susiformavimą po dekolonizacijos.
Žilvinas Žusinas

**Žilvinas Žusinas** (g. 1983 m. gegužės 10 d.) – Lietuvos muzikos, vaizdo klipų, trumpametražių filmų kūrėjas, prodiuseris, kompozitorius. Ilgametis grupės „SEL“  muzikos prodiuseris. Nuo 2017 metų reklamos vaizdo ir garso kūrybos bei gamybos agentūros „Juodas katinas“ vadovas. Taip pat kūrybinės studijos „7 Lakes“ kūrėjas. Nuo 2015 m. pop muzikos kūrybą pristato pseudonimu **Bird Green**.

„Bravo“ muzikos apdovanojimuose 2007 m. buvo apdovanotas „Metų prodiuserio“ žvaigžde, aplenkęs kitus garsius nominantus Andrių Mamontovą ir Raigardą Tautkų. Nuo 2004 m. bendradarbiauja su grupe „SEL“.

## Biografija

Žilvinas Žusinas gimė 1983 m. gegužės 10 d. Švenčionių mieste. 1997 m. baigė Zarasų meno mokyklą, fortepijono skyrių. 2001 metais baigė Zarasų „Ąžuolo“ gimnaziją. 2005 m. Vilniaus Gedimino technikos universitete įgijo vadybos ir verslo administravimo bakalauro, 2007 m. magistro mokslinius laipsnius.

2003 m. JAV dirbo muzikos direktoriaus asistentu kabaretinio teatro restorane.

2007 m. „Bravo“ muzikos apdovanojimuose Lietuvoje buvo pripažintas „Metų prodiuseriu“ ir apdovanotas „Bravo“ žvaigžde. Jo prodiusuotas „SEL“ grupės albumas „Muzika“, dainos „Parašyk man laišką iš Paryžiaus“ ir „Muzika“ tų metų apdovanojimuose tapo geriausiais.

2012 m. vykusiuose M.A.M.A. muzikos apdovanojimuose, Žilvino Žusino ir Mario Basanov (Ten Walls) prodiusuotas „SEL“ albumas „Aš kaip žąsis“ pelnė geriausio „Metų albumo“ nominaciją. Grupė „SEL“ išrinkta „Metų grupe“.

## Kūryba

### Video
Sukūrė trumpametražius filmus „Serioža. Laimė mylėti žmones“ (dokumentinis filmas, buvo pristatytas į Sundance trumpametražių filmų festivalį JAV) bei „Poligonas“ (karinis filmas). Sukūrė muzikinius klipus „Pavėjui“ (2017), „Greitkelyje“ (2014), „Colors of Spring“ (2016) ir kt.

### SEL
Pemba (sala)

**Pemba** (,  'Žalioji sala') – Zanzibaro salynui (Tanzanija) priklausanti koralų sala Rytų Afrikos pakrantėje, Indijos vandenyne.

## Geografija
Išsidėsčiusi 56 km į rytus nuo Rytų Afrikos krantų, priešais Tangos (Tanzanija) miestą. Salą nuo žemyno skiria Pembos sąsiauris. Apie 50 km į pietus yra didžiausia salyno sala Ungudža. Salos ilgis siekia 67 km, plotis – 22 km, plotas – 984 km². Krantai žemi, vietomis apaugę mangrovėmis. Didžioji salos dalis kalvota, miškinga. Klimatas subekvatorinis.

## Istorija
1964 m. kartu su kaimyniniu Zanzibaru ji sudarė Zanzibaro ir Pembos Liaudies Respubliką. Nuo 1964 m. Tanzanijos dalis.

## Administracinis suskirstymas
Administračiskai sala skirstoma į Šiaurinės Pembos ir Pietinės Pembos regionus. Didžiausi miestai: Čakė Čakė (sostinė) ir Vetė (svarbiausias uostas). Kartu su Ungudža, sudaro Zanzibaro autonominį regioną.

## Gyventojai
Saloje gyvena 406,8 tūkst. žmonių (2012 m. duomenys). Verčiamasi gyvulininkyste, žvejyba. Dirvožemiai derlingi, todėl čia gausiai vystoma žemdirbystė (auginami kvapnieji gvazdikmedžiai, alyvmedžiai, ryžiai, kokosai, bananai, mangai, manijokai, muskatai, cukranendrės, papaja, citrusai, raudonosios pupelės (vadinamos *maharagvėmis*) ir kt.). Plėtojamas turizmas, populiarus vandens sportas. Salos priekrantėse yra nardymo vietų su stačiais nuolydžiais, koralais.

## Galerija


Vaizdas:Wharf at Mkoani. Havenpier in Mkoani, Pemba, Tanzania.jpg|Mkoanio prieplauka
Vaizdas:Fish market, Mkoani, Pemba Island, Tanzania.jpg|Žuvų turgus
Vaizdas:Chake Chake, Pemba, Tanzania.JPG|Čakė-Čakė lietingą dieną


## Šaltiniai
Ungudža

**Ungudža** (), taip pat žinoma kaip **Zanzibaras** – Zanzibaro salynui (Tanzanija) priklausanti sala, išsidėsčiusi Indijos vandenyne.

## Geografija
Išsidėsčiusi 35 km į rytus nuo Rytų Afrikos krantų. Apie 50 km į šiaurę yra antra pagal dydį salyno sala Pemba. Ungudžos salą taip pat supa daug kitų mažesnių salelių, iš kurių tik Tumbatu ir Uzi yra gyvenamos. Salą nuo žemyninės Tanzanijos skiria Zanzibaro kanalas. Didžiausios įlankos – *Menai*, *Chwakos*, *Kiwani*.

Salos ilgis siekia 85 km, plotis – 30 km, plotas – 1660 km². Sala koralinės kilmės, sudaryta iš rifinių klinčių. Reljefas lygus, žemas. Krantai vingiuoti, juos supa koralų rifai. Vietomis priekrantėse auga mangrovės. Klimatas subekvatorinis musoninis.

Salos drėgnieji atogrąžų miškai paskelbti saugomais, įsteigti Kičvelės ir Džozani miškų rezervatai, Džozani Čvakos nacionalinis parkas.

## Istorija
1964 m. kartu su kaimynine Pembos sala ji sudarė Zanzibaro ir Pembos Liaudies Respubliką. Nuo 1964 m. priklauso Tanzanijai.

## Administracinis suskirstymas
Ungudža ir ją supančios salos padalintos į tris regionus: Pietinis-centrinis Zanzibaras (sostinė: Koanis), Šiaurinis Zanzibaras (sostinė: Mkokotonis) ir Vakarinis Zanzibaras (sostinė: Zanzibaro miestas). Su Pemba ir kitomis mažomis salomis sudaro Zanzibaro pusiau autonominį administracinį vienetą.

## Gyventojai
Saloje gyvena apie 900 tūkst. žmonių (2012 m. duomenys), kurių dauguma susitelkę Zanzibaro miesto regione. Kalbama *kjungudžos* kalba, kuri yra svahilių kalbos dialektas.

Vystomas turizmas, verčiamasi žemdirbyste (auginami kvapnieji gvazdikmedžiai, ryžiai, kopra, kokosai, manijokai, batatai), gyvulininkyste, žvejyba. Daugumoje gyvenviečių palei salos pakrantę auginamos jūržolės.

## Šaltiniai
Eduardo Carvalho

**Eduardas do Reisas Karvaljas** (*Eduardo dos Reis Carvalho*; g. 1982 m. rugsėjo 19 d.) – Portugalijos futbolininkas, vartininkas.

## Karjera
Karjerą pradėjo „Braga“ klube, buvo skolinamas kitiems klubams. 2010 m. Eduardas už 4 mln. eurų perėjo į „Genoa“ klubą. Ten sužaidęs sezoną, grįžo į Portugaliją.

## Rinktinė
2009 m. vasario 11 d. debiutavo Portugalijos rinktinėje draugiškose rungtynėse prieš Suomiją. 

Tapo pagrindiniu Portugalijos rinktinės vartininku 2010 m. pasaulio čempionate, o praleido vos vieną įvartį. 

Su rinktine 2016 m. tapo Europos čempionu (aikštėje nepasirodė).

## Laimėjimai
;
* Euro 2016
;Vitória Setúbal
* Taça da Liga: 2007–08 m.
;Braga
* UEFA Intertoto taurė: 2008 m.
;Benfica
* Taça da Liga: 2011–12 m.

## Dalyvavimas čempionatuose

|}

## Išnašos

## Nuorodos
* Transfermarkt (žaidėjas)
* Transfermarkt (treneris)
Vladas Švedas

**Vladas Švedas** (1934 m. balandžio 8 d. Dubičiuose, Varėnos rajonas – 2012 m. birželio 8 d. Kaune) – Lietuvos kompozitorius, muzikologas, pedagogas.

## Biografija
1946 m. baigė Upytės pradinę mokyklą. 1946–1951 m. mokėsi Panevėžio 1-ojoje berniukų gimnazijoje, grojo gimnazijos pučiamųjų orkestre, kompozitoriaus Antano Belazaro paskatintas sukūrė pirmuosius kūrinėlius. 1951–1953 m. mokėsi Panevėžio muzikos mokykloje, trombono klasėje. 1953–1958 m. studijavo LSSR konservatorijos folkloro katedroje, kuriai tuo metu vadovavo prof. Jadvyga Čiurlionytė. 1958–1967 m. Panevėžio muzikos technikume dėstė teorines disciplinas, dirbo koncertmeisteriu.

1962–1965 m. studijavo kompozicijos specialybę Juliaus Juzeliūno klasėje. 1967–1975 m. ėjo muzikos teorijos skyriaus vedėjo ir dėstytojo pareigas Kauno J. Gruodžio aukštesniojoje muzikos mokykloje (dab. konservatorija). 1976–1982 m. Kauno menininkų namų direktorius. 1982–1985 m. M. ir K. Petrauskų memorialinio muziejaus direktorius. Nuo 1985 m. atsidėjo kūrybiniam darbui. Palaidotas Petrašiūnų kapinėse.

## Visuomeninė veikla
Surengė ne vieną autorinį koncertą ir paskaitas Lietuvos miestuose. Rengė koncertų ciklą „Pro memoria“, skirtą Kauno kompozitorių kūrybai, koncertų-susitikimų ciklą „Šiuolaikinių Lietuvos kompozitorių portretai“. V. Švedo iniciatyva Kaune memorialinėmis lentomis buvo pažymėti namai, kuriuose gyveno kompozitoriai Juozas Indra, Juozas Pakalnis, Teodoras Brazys, sutvarkyti kompozitorių Juozo Gruodžio, Stasio Šimkaus, Juozo Pakalnio, Česlovo Sasnausko antkapiniai paminklai ir kapai.

## Kūryba
Vlado Švedo kūryboje vyrauja Tėvynės ir tautos, jos praeities tema, religiniai filosofiniai apmąstymai. Pagrindiniai kūriniai:
* operos „Kauko sakmė“, „Gėlių mergytė“
* sceninė poema „Vilties ir skausmo psalmės“
* 13 simfonijų
* koncertai įvairiems instrumentams
* vokalinės simfoninės poemos
* kantatos
* oratorijos
* kameriniai instrumentiniai, vokaliniai kūriniai
* monografijos „Lietuvių liaudies šokių ir žaidimų muzikos ypatumai“, „Dzūkų liaudies melodika“
* knyga „Liaudies šokių ir žaidimų rinkinys“

## Šaltiniai

## Literatūra
* Kompozitorius Vladas Švedas. – Kaunas: AB „Raidė“, 2004. – 24 p.: iliustr. – ISBN 9986-531-51-9
PMM

**PMM** () – patobulintas plačiai paplitusio tarybinio pistoleto PM variantas. Pritaikytas šaudyti galingesniais šoviniais, bet tinka ir ankstesnio PM šoviniai.

Konstruktoriai – B. Pleckis (*Б. М. Плецкий*) ir R. Šiganovas (*Р. Г. Шигапов*). PMM gamina Iževsko mechanikos gamykla.

Pistoleto PMM skirtumai nuo PM:
* Sukurtas galingesnis šovinys. Kulkos žiotinis greitis padidėjo 1,3 karto, o kulkos kinetinė energija – 1,7 karto.
* Sukurta 12 šovinių talpos dėtuvė (anksčiau buvo 8 šovinių). Talpa padidinta šovinius išdėsčius dviem eilėmis.
* Pakeista šovinio lizdo konstrukcija, jo vidiniame paviršiuje padaryti trys sraigtiški grioveliai, padedantys stabdyti spynos grįžimą atgal ir suderinantys automatikos darbą šaudant paprastai bei didesnio galingumo šoviniais.
* Pagerinta rankenos ergonomika, pistoletas tapo patogesnis rankoje, juo patogiau sparčiai šaudyti.
* Sustiprinta pistoleto konstrukcija. Padidėjo masė, ilgis, plotis.

Pistoletas PMM ir jo šoviniai nepaplito. Rusijoje ginkluotėn buvo priimtas ne PMM šovinys, o 9×19 mm Parabellum (7Н21). Šiam šoviniui buvo sukurtas naujas pistoletas – PJa Grač ().
Pistoletas PMM buvo gamintas maža serija ir standartiniams PM šoviniams. Buvo bijoma, kad galingesnieji PMM šoviniai bus naudojami paprastiems PM pistoletams, kurių konstrukcija per silpna tiems šoviniams.

## Variantai
* PMM-8 – PMM su 8 šovinių dėtuve;
* М59 – Kinijos gamybos variantas (kompanija Norinko);
* МР-654K – pneumatinis pistoletas, sukurtas PMM bazėje.

### Šovinys 9×18 mm PMM
Šovinys 9×18 mm PMM (*57-Н-181СМ*, GRAU indeksas – *7Н16*) yra modernizuotas šovinys 9×18 mm PM. Modernizuojant siekta padidinti kulkos pramušamąją gebą.

Šovinyje 30% padidintas parako užtaisas ir naudojama naujos konstrukcijos kulkos (nukirsto kūgio formos). Dėl šių pakeitimų padidėjo kulkos žiotinis greitis (iki 410–435 m/s), kinetinė energija (485–505 J), o kartu ir pramušamoji ir stabdomoji geba. Nauja kulkos forma sumažino rikošeto tikimybę.

Šovinio ilgis – 25 mm; tūtelės ilgis – 18 mm; kulkos masė – 5,54-5,8 g. Atstumu iki 20 m PMM kulka pramuša 3 mm plieno Ст3 sluoksnį, o iki 10 m – armijos šarvuotąją liemenę Ж-81.

Šiuos didesnio galingumo šovinius gali naudoti tik sustiprintos konstrukcijos ginklai – pistoletas PMM, pistoletai kulkosvaidžiai PP-9 Klin ir PP-19 Bizon).

## Nuorodos

* Пистолет ПММ под высокоимпульсный патрон 9х18 мм (57-Н-181СМ)
Balys Karazija

**Balys Karazija** (1897 m. gruodžio 25 d. Girdeniuose, Ylakių vals. (dab. Skuodo raj.)) – 1985 m. rugsėjo mėn. JAV) – tarpukario Lietuvos agronomas, verslininkas, vyno gamyklos „Anykščių vynas“ įkūrėjas. Palaidotas Čikagos Šv. Kazimiero lietuvių kapinėse šeimos kape.

## Biografija

Pirmojo pasaulinio karo metu su šeima B. Karazija pasitraukė į Rusiją. Ten baigė gimnaziją Taganroge (dab. Rostovo sritis). Po karo grįžusi į Lietuvą, šeima įsikūrė Naujųjų Elmininkų vienkiemyje prie Anykščių. Šeima įveisė sodą, iš kurio derliaus tėvas pradėjo gaminti naminį vaisių vyną. B. Karazija su tėvu 1926 m. vasarą Anykščiuose išsinuomotuose mūriniuose rūsiuose (dab. Vilniaus g. 5) įrengė vaisvynių gamybos dirbtuvę ir užraugė pirmuosius 8000 litrų obuolių vyno. Anykštėnams tai buvo neeilinis įvykis, tad pirmąjį vyną jie išragavo dar visai nesubrandintą, o netikėtas ir didelis pelnas paskatino p. Karaziją plėsti gamybą.

1928 m. B. Karazija baigė Dotnuvos žemės ūkio akademiją, kur studijavo agronomiją. Po studijų B. Karazija grįžo į Anykščius ir čia iki 1940 m. vertėsi vyndaryste, pelnydamas žymiausio Lietuvoje vyno gamintojo reputaciją. Jis buvo didžiausias Anykščių darbdavys: iš pradžių jo gamykloje dirbo 12-14 darbininkų, 1939 m. – apie 40, o sezono metu – apie 75. 1939 m. jo gamykloje buvo pagaminta 900 000 litrų vyno. Vaisių ir uogų vynas Lietuvoje tapo tradiciniu lietuvišku gėrimu. Anksčiau vynas Lietuvoje nebuvo gaminamas - jį importuodavo iš užsienio, tačiau dėl didelių kainų pirkdavo mažai. Be savo sodų derliaus, vaisius ir uogas B. Karazija supirkinėjo visoje Lietuvoje, į gamyklą žaliava buvo priimama tik šviežia ir iš karto skubiai perdirbama.

1941 m. B. Karazija pasitraukė į Vokietiją, palikęs pradėtą modernizuoti gamyklą, kuri sovietų valdžios 1940 m. buvo suvalstybinta, o buvęs savininkas šioje įmonėje dirbo direktoriumi. Jį išsirinko vadovavimu patenkinti įmonės darbininkai. 1943 m. jis buvo grįžęs į Anykščius, padėjo tuo metu sumenkusiai įmonei vadovavusiam broliui Broniui Karazijai atnaujinti gamybą, užraugė naujo derliaus vyną, bet 1944 m. atslinkęs frontas visus ateities planus sužlugdė. Tų pačių metų vasarą B. Karazija viską paliko ir vėl pasitraukė į Vokietiją, gyveno Hanau lietuvių pabėgėlių stovykloje. 1949 m. jis emigravo į JAV ir apsigyveno Čikagoje, Marquette Park apylinkėje. Ten iki senatvės B. Karazija dirbo fizinius darbus: vyno dirbtuvių darbininku, valytoju, sargu.

## Įvertinimas

* 1927 m. derliaus vaisių vyną B. Karazija pirmą kartą eksponavo Žemės ūkio rūmų parodoje Kaune ir buvo įvertintas medaliu.
* 1938 m. tarptautinėje parodoje Paryžiuje (Prancūzija) B. Karazijos vynas „Birutė" pelnė pagrindinį prizą, o vynas „Senasis vynas" ir „Banga" - aukso medalius.
* B. Karazijos vardu pavadinta gatvė Anykščiuose (nuo 2007 m.). Prie pastato Vilniaus g. 5, kuriame jis pagamino pirmąjį savo vyną, įrengta atminimo lenta.

## Nuorodos

* Anykštėnų biografijų žinynas
* Vyndario B. Karazijos verslo istorija
* Garsaus vyndario dukters viešnagė Anykščiuose
Fazinė linija

**Fazinė linija** – tai diagrama, kuri vaizduoja kokybinį autonominės sistemos diferencialinės lygties elgesį esant vienam kintamajam, \tfrac{dy}{dx} = f(y). Fazinė linija yra 1-matė formoje iš bendro n-mačio fazinės erdvės atvejo ir yra labai lengvai analizuojama.

## Taip pat skaitykite
* Fazinė plokštuma, 2-matė forma
* Fazinė erdvė, *n*-matė forma

## Šaltiniai
Fazinis portretas

**Fazinis portretas** – geometrinis dinaminių sistemų trajektorijų atvaizdavimas fazinėje plokštumoje. Kiekviena pradinė sąlyga atspindi skirtingą kreivę arba tašką.

Faziniai portretai yra neįkainojami studijuojant dinamines sistemas. Jie sudaryti iš tipinių trajektorijų diagramų padėties erdvėje. Tai rodo informaciją apie tai, kaip vaizduojamas parametras, pvz., atraktorius.

Fazinių portretų grafikas dinaminei sistemai brėžia sistemos trajektorijas (su rodyklėmis), stabilumo būsenas (su taškais) ir nestabilumo būsenas (su apskritimais). Ašys yra būsenų kintamieji.

## Pavyzdžiai
* Švytuoklė, žr. paveikslėlį (dešinėje).
* Paprastsis harmoninis osciliatorius, kur fazinis portretas yra sudarytas iš elipsių.
* Van der Polio generatorius, žr. paveikslėlį (dešinėje).
* Bifurkacijos diagrama
* Mandelbroto rinkinys

## Taip pat skaitykite
* Fazinė linija, 1-matis atvejis
* Fazinė erdvė, *n*-matis atvejis
* Fazinės plokštumos metodas
Lotkos–Volteros lygtys

**Lotkos–Volteros lygtys** (dar žinomos kaip **plėšrūno–aukos lygtys**) – pirmos eilės netiesinių diferencialinių lygčių sistema, sudaryta iš dviejų lygčių, vaizduojanti biologines sistemas, kuriose sąveikauja dvi rūšys: plėšrūnas ir auka. Lygtys įtraukia ir laiką:

: \frac{dx}{dt} = x(\alpha - \beta y)

: \frac{dy}{dt} = - y(\gamma - \delta  x)

kur

* *x* yra aukos (pvz., kiškių) populiacijos dydis;
* *y* yra plėšrūno (pvz., lapių) populiacijos dydis;
* \frac{dy}{dt} ir \frac{dx}{dt} nusako dviejų populiacijų dydžių kitimą laikui bėgant;
* *t* – laikas;
* *&alpha;*, *&beta;*, *&gamma;* ir *&delta;* yra parametrai, atspindintys sąveiką tarp dviejų rūšių.

## Prielaidos
Lotkos–Volteros modelis padaro keletą prielaidų apie plėšrūno ir aukos aplinką ir evoliuciją:
# Auka randa aplinkoje gausiai maisto.
# Plėšrūno maisto kiekis priklauso tik nuo aukos populiacijos dydžio.
# Populiacijos kitimo greitis yra proporcingas jos dydžiui.
# Per sąveiką aplinka nesikeičia ir genetinė rūšių adaptacija yra lėta.

### Auka

Aukos lygtis:

: \frac{dx}{dt} = \alpha x - \beta x y.

Auka turi neribotus maisto išteklius ir nesant plėšrūno dauginasi eksponentiškai; šis eksponentinis augimas yra lygtyje aprašomas *&alpha; x*. „Plėšrūnavimo greitis“ yra laikomas proporcingu plėšrūno ir aukos susitikimo santykiui; tai aprašo *&beta; xy*. Jeigu *x* arba *y* lygūs nuliui, tada negali būti plėšrūnavimo.

Su šiais teiginiais viršuje galima interpretuoti, kad aukos kitimas priklauso nuo savo dauginimosi minus nužudytų aukų skaičius.

### Plėšrūnas

Plėšrūno lygtis:

: \frac{dy}{dt} = \delta xy - \gamma y.

Šioje lygtyje *&delta; xy* vaizduoja plėšrūno populiacijos augimą. (Panašu į plėšrūnavimo greitį; tačiau kita konstanta yra naudojama kai greitis, kuriuo plėšrūno populiacija auga, yra nebūtinai lygus greičiui, kai žudoma auka). *&gamma; y* reiškia plėšrūno mažėjimą dėl natūralios mirties arba emigracijos; tai veda iki eksponentinio sunykimo nesant aukai.

Taigi lygtis vaizduoja plėšrūno populiacijos kitimą, kai yra maisto ir minus natūrali mirtis.

## Lygties sprendiniai
Lygtys turi periodinius sprendinius ir neturi paprasto išreiškimo naudojant įprastas trigonometrines funkcijas.

## Sistemos dinamika

### Populiacijos pusiausvyra

Populiacija yra pusiausvyroje, kai nei viena iš populiacijų nesikeičia, t. y. abi išvestinės yra lygios nuliui:

: x(\alpha - \beta y) = 0\,

: -y(\gamma - \delta  x) = 0\,

Išsprendus *x* ir *y* viršutinei sistemai, gauname

: \left\{ y = 0  ,  x = 0 \right\}\,

ir

: \left\{ y = \frac{\alpha}{\beta}, x = \frac{\gamma}{\delta} \right\},\,

Vadinasi yra pusiausvyra.

Pirmas sprendinys vaizduoja abiejų rūšių išnykimą. Antras sprendinys vaizduoja stacionarų tašką, kur abi populiacijos palaiko savo dabartinę būseną. Kada bus pasiekta pusiausvyra priklauso nuo parametrų α, β, γ ir δ.

### Stabilumas ir stacionarūs taškai

Plėšrūno-aukos modelio Jakobiano matrica:

: J(x,y) = \begin{bmatrix} 
\alpha - \beta y & -\beta x \\
\delta y & \delta x - \gamma \\
\end{bmatrix}.

## Šaltiniai
Michael Krohn-Dehli

**Mikaelis Kronas-Delis** (*Michael Krohn-Dehli*; g. 1983 m. birželio 6 d.) – buvęs Danijos futbolininkas, krašto saugas.

## Karjera
Didelę dalį savo karjeros praleido Nyderlanduose, porą sezonų buvo „Ajax“ klubo žaidėju, bet ten rungtyniavo nedaug. 

2008 m. grįžo į Daniją.

## Rinktinė

Danijos rinktinėje debiutavo 2006 m., tačiau pagrindinės sudėties žaidėju tapo tik nuo 2011 m. 

Europos futbolo čempionate 2012 m. įmušė pergalingą įvartį į Nyderlandų vartus.

## Dalyvavimas čempionatuose

|}

## Išnašos

## Nuorodos
*
64-oji Oskarų teikimo ceremonija

**64-oji [[Oskaras|Oskarų]] teikimo ceremonija** vyko 1992 m. kovo 30 d. „Dorothy Chandler“ paviljone Los Andžele. Renginį trečią kartą iš eilės vedė amerikiečių aktorius Bilis Kristalas.

Filmas *„[[Avinėlių tylėjimas]]“* buvo nominuotas septyniose kategorijose ir laimėjo penkiose jų. Tai tik trečiasis filmas po filmų *„Vieną nuostabią naktį“* (1934 m.) ir *„[[Skrydis virš gegutės lizdo]]“* laimėjęs „Didįjį Oskarų penketą“ (geriausias filmas, režisierius, aktorius, aktorė ir scenarijus).

Šioje ceremonijoje pirmą kartą geriausio filmo kategorijoje buvo nominuotas animacinis filmas (*„[[Gražuolė ir pabaisa (1991 animacinis filmas)|Gražuolė ir pabaisa]]“*). *„Gražuolė ir pabaisa“* laimėjo dvi iš šešių nominacijų už geriausią muziką bei dainą. Kitą kartą animacinis filmas geriausio filmo kategorijoje buvo nominuotas tik 82-ojoje Oskarų teikimo ceremonijoje.

Džonas Singltonas tapo pirmuoju afroamerikiečiu, nominuotu geriausio režisieriaus kategorijoje.

## Oskarų nominantai ir laimėtojai
Oskarų laureatai lentelėje yra ***paryškinti.***

## Daugiausia nominacijų ir apdovanojimų

Šie filmai buvo nominuoti daugiau nei vieną kartą:

* Dešimt: *„Bagsis“*
* Aštuonis: *„JFK: Džonas F. Kenedis. Šūviai Dalase“*
* Septynis: *„Potvynių princas“*, *„[[Avinėlių tylėjimas]]“*
* Šešis: *„[[Gražuolė ir pabaisa (1991 animacinis filmas)|Gražuolė ir pabaisa]]“*, *„[[Terminatorius 2: paskutinio teismo diena]]“*, „Thelma & Louise“
* Penkis: *„Karalius žvejys“*, *„Kablys“*
* Tris: *„Skersvėjis“*, *„Bartonas Finkas“*
* Du: „Boyz n the Hood“, *„Baimės iškyšulys“*, „Fried Green Tomatoes“, „Rambling Rose“, „Star Trek VI: The Undiscovered Country“

Šie filmai laimėjo daugiau negu vieną Oskarą:

* Penkis: *„[[Avinėlių tylėjimas]]“*
* Keturis: *„[[Terminatorius 2: paskutinio teismo diena]]“*
* Du: *„[[Gražuolė ir pabaisa (1991 animacinis filmas)|Gražuolė ir pabaisa]]“*, *„Bagsis“*, *„JFK: Džonas F. Kenedis. Šūviai Dalase“*

## Išnašos
63-oji Oskarų teikimo ceremonija

**63-oji [[Oskaras|Oskarų]] teikimo ceremonija** vyko 1991 m. kovo 25 d. Renginį vedė amerikiečių aktorius Bilis Kristalas.

Daugiausia apdovanojimų laimėjo *„[[Šokis su vilkais]]“*, triumfavęs septyniose iš dvylikos kategorijų, tarp kurių buvo geriausio filmo ir režisieriaus apdovanojimai. Keiti Beits ir Džeremis Aironsas laimėjo geriausios aktorės ir aktoriaus kategorijose. Aktorė Vupi Goldberg triumfavo geriausios antro plano aktorės rinkimuose. Ji tapo pirmąja afroamerikiete nuo 1939 m. laimėjusia Oskarą.

## Oskarų nominantai ir laureatai
Oskarų laimėtojai yra ***paryškinti.***

## Daugiausia nominacijų ir apdovanojimų

Šie filmai buvo nominuoti daugiau nei vieną kartą:

* Dvylika: *„[[Šokis su vilkais]]“*
* Septynis: *„Dikas Treisis“*, *„[[Krikštatėvis III]]“*
* Šešis: *„[[Goodfellas|Geri vyrukai]]“*
* Penkis: „Cyrano de Bergerac“, „Ghost“
* Keturis: *„Avalonas“*, *„Sukčiai“*
* Tris: *„Prabudimai“*, *„Raudonojo Spalio medžioklė“*, *„Likimo nepakeisi“*
* Du: *„Hamletas“*, *„Vienas namuose“*, *„[[Linkėjimai nuo bedugnės krašto]]“*, *„Viską prisiminti“*

Šie filmai laimėjo daugiau negu vieną Oskarą:

* Septynis: *„[[Šokis su vilkais]]“*
* Tris: *„Dikas Treisis“*
* Du: „Ghost“

## Išnašos